Д О Г О В О Р

/проект/

Днес,………….20.... г., в град Мездра, област Враца се сключи този договор между:

ТЕХКЕРАМИК-М АД, със седалище и адрес на управление: община Мездра, град Мездра, ул. „Боденско шосе” № 1, ЕИК 204283715, представлявано от Преслав Василев Христов, на длъжност Изпълнителен директор, наричан за краткост БЕНЕФИЦИЕНТ

…………….............................., със седалище и адрес на управление: ………….............................., ЕИК………………… представлявано от …………………….. на длъжност …………………...., наричан за краткост ИЗПЪЛНИТЕЛ, за следното :

І. ПРЕДМЕТ НА ДОГОВОРА

1. **БЕНЕФИЦИЕНТЪТ** възлага, а **ИЗПЪЛНИТЕЛЯТ** приема да извърши изпълнение на доставка с предмет: **„Доставка на климатични системи в „Техкерамик-М“ АД - 33 броя**“, в рамките на административен договор за получаване на безвъзмездна помощ № BG05SFPR002-1.004-0737-C01 от 09.12.2024 г. за проект „Адаптирана работна среда в "Техкерамик-М" АД“, финансиран по процедура за подбор на проекти BG05SFPR002-1.004, Програма "Развитие на човешките ресурси" 2021-2027 г. (ПРЧР), по който ТЕХКЕРАМИК-М АД е Бенефициент, съгласно получена оферта от страна на Изпълнителя*.*
2. Обхвата на изпълнението предвижда закупуване, доставка и монтаж на: Климатични системи – инверторен тип сплит система – 33 броя, включващо:

* **Климатична система 9000 BTU - 12 броя;**
* **Климатична система 12000 BTU -11 броя;**
* **Климатична система 18000 BTU - 4 броя;**
* **Климатична система 24000 BTU - 5 броя;**
* **Климатична система 48000 BTU - 1 брой;**

**II. ЦЕНИ**

1. Бенефициентът се задължава да заплати на Изпълнителя общата максимална цена в размер на ………............(…....................................……………словом) лева, без ДДС.

2. В цената са включени всички разходи по изпълнение на доставката и монтажа на активите предмет на договора.

3. Плащанията по настоящия договор се извършват в национална валута по банков път с платежно нареждане по сметка на Изпълнителя:

**Банка: ……………………**

**Адрес на банков клон: ……………………**

**IBAN: ……………………**

**BIC: ………………………**

**III. НАЧИН НА ПЛАЩАНЕ**

1. Плащането се извършва както следва:

* Окончателно плащане в размер на 100 % (сто процента) от цената на конкретните активи на доставка, за които изпълнителя е получил възлагателно писмо от страна на Бенефициента, платимо в срок до 30 (тридесет) календарни дни от датата на представяне от страна на изпълнителя на надлежно оформена фактура и подписване на приемо-предавателен протокол за изпълнение на доставка и монтаж.

**IV. СРОК И МЯСТО ЗА ИЗПЪЛНЕНИЕ**

1. Настоящият договор влиза в сила от датата на подписването му от двете страни.

2. Срокът за изпълнение на доставката и монтажа на активите предмет на договора е ................... работни дни от датата на получаване на възлагателно писмо от Бенефициента, но не по-късно от 15.12.2025 г. представляващ крайният срок за изпълнение на договор за финансиране № BG05SFPR002-1.004-0737-C01 от 09.12.2024 г.

3. Мястото на изпълнение на доставката и монтажа е: община Мездра, град Мездра, 3100, ул. „Боденско шосе“ № 1.

**V. СПИСЪК НА ДОГОВОРНИТЕ ДОКУМЕНТИ**

1. Договорът се състои от следните документи, които представляват неразделна част от него:

* Настоящият договор;
* Техническа спецификация на Бенефициента;
* Офертата на Изпълнителя;

**VI. КОМУНИКАЦИИ**

1. Всички комуникации и кореспонденция, свързана с настоящия договор, между Бенефициента и Изпълнителя трябва да съдържат наименованието и номера на договора и се изпращат по пощата, електронна поща или по куриер. Кореспонденцията се изготвя на български език в два оригинала, един за бенефициента и един за Изпълнителя.

**VII. ПРАВА И ЗАДЪЛЖЕНИЯ НА БЕНЕФИЦИЕНТА**

1. Бенефициентът има право да получи изпълнение на предмета на договора в срок, без отклонение от договореното и без недостатъци.
2. Бенефициентът има право да оказва текущ контрол при изпълнението на договора.
3. Бенефициентът има право да упълномощи свой представител да го представлява пред Изпълнителя, в т.ч. да подписва всякакви документи, книжа, протоколи и др.
4. Бенефициентът се задължава да заплати цената на договора по реда и при условията на раздел ІІІ, след приемане на изпълнението по надлежния ред.
5. Бенефициентът следва да запознае Изпълнителя с всички конкретни изисквания по повод изпълнение предмета на договора, свързани с Проекта и съфинансиращата го програма. С оглед качествено и точно изпълнение на предмета на договора, Бенефициентът е длъжен да окаже необходимото съдействие на ИЗПЪЛНИТЕЛЯ, като предоставя пълна и точна информация по повод изпълнението на Проекта и съфинансиращата програма.

**VIII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

1. Изпълнителят има право да получи договореното възнаграждение по реда и при условията на настоящия договор.
2. Изпълнителят дава право на Бенефициента, да публикува негово име, наименование и адрес, като изпълнител на доставка при изпълнение на договор на Бенефициента по Програма „Развитие на човешките ресурси” 2021-2027.
3. Изпълнителят се задължава да извърши качествено и в срок доставката и монтажа на Активите предмет на договора.
4. Бенефициентът не носи отговорност за наранявания или вреди, нанесени на служителите или имуществото на Изпълнителя по време на изпълнение на предмета на настоящия договор или като последица от него. Бенефициентът не дължи обезщетения или допълнителни плащания извън предвидените по чл. ІІ от настоящия договор. Изпълнителят поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор.
5. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Бенефициента относно обстоятелство, което предизвиква или може да предизвика подобен конфликт.
6. Други задължения на Изпълнителя:
   1. Изпълнителят е длъжен да изпълни доставката на Активите съобразно представената от него оферта.
   2. Изпълнителят се задължава да предоставя информация и достъп до документация и информационни системи при технически и финансови проверки, извършвани от Договарящия орган, Управляващия орган, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори.

**IX. ПРИЕМАНЕ НА ДОСТАВКАТА**

1. Изпълнителя извършва доставка и монтаж на активите предмет на настоящият договор, на адреса на Бенефициента: община Мездра, град Мездра, 3100, ул. „Боденско шосе“ № 1.
2. След изпълнение на доставката и монтажа, страните подписват двустранни приемо-предавателни протоколи, неразделна част от настоящия договор.
3. Рискът от погиването и повреждането на активите предмет на доставката преминават върху Бенефициента в момента на подписване на приемо-предавателния протокол за предаването им на адреса му.
4. При получаване на активите предмет на доставката, Бенефициента се задължава да ги прегледа в течение на времето, което е обикновено необходимо за това в подобни случаи и ако не отговарят на изискванията съгласно договора, и предназначението си, незабавно писмено да уведоми Изпълнителя. За скрити и/или новопоявили се недостатъци, които не могат да бъдат открити при обичайното приемане, ИЗПЪЛНИТЕЛЯТ носи гаранционна отговорност съгласно разпоредбите на настоящия договор.
5. Бенефициента може да откаже да приеме стоката, ако не отговаря на изискванията, посочени в настоящия договор и приложенията към него.
6. Изпълнителят поема гаранция за качеството на доставените активи, монтажа и за годността им за употреба, за срок от 60 /шестдесет/ месеца от датата на подписване на двустранния приемо-предавателен протокол.
7. Изпълнителят се задължава да отстрани за своя сметка всички повреди и отклонения от изискванията за качество, които са възникнали в рамките на предложеният от него гаранционен срок. Срока за реакция при възникнал проблем е ……... часа след получено от страна на Бенефициента уведомление за възникнала повреда.
8. В условията на гаранционния сервиз Изпълнителя задължително следва да извърши веднъж годишно за собствена сметка замерване на параметрите на климатиците в работен режим-ток на компресора, налягане на фреона в работен режим, температури на вътрешно и външно тяло, почистване на филтри и топлообмениците.
9. Изпълнителят осигурява на Бенефициента сервизно обслужване и резервни части в рамките на предложеният от него гаранционен срок.

**X. ПРЕКРАТЯВАНЕ НА ДОГОВОРА**

1. Настоящият договор се прекратява:

* с неговото изпълнение;
* по взаимно съгласие между страните, изразено в писмена форма, като страните не си дължат неустойки.
* при настъпване на обективна невъзможност за изпълнение на възложената работа;
* с едностранно изявление на изправната страна при неизпълнение до другата страна, продължило повече от 20 (двадесет) работни дни. В този случай се отправя писмено предизвестие до неизправната страна, с което се предоставя допълнителен срок за изпълнение не по-дълъг от 10 (десет) работни дни, считано от датата на предизвестието.

**XI. ПРИЛОЖИМО ЗАКОНОДАТЕЛСТВО**

1. За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му - от компетентния български съд.

**XII. ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ**

1. Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи.

**XIII. ДОПЪЛНИТЕЛНИ РАЗПОРЕДБИ**

1. Изпълнителят е длъжен да изпълни поетите ангажименти съобразно сключения договор и с оглед изпълнение на предвидените в проекта цели.
2. Изпълнителят изпълнява договора с грижата на добър стопанин, при спазване на хоризонталните принципи и законност, добро финансово управление, пропорционалност и прозрачност, в съответствие с най-добрите практики в съответната област и с настоящия договор.
3. Бенефициентът не носи отговорност за вреди, понесени от служителите или имуществото на изпълнителя по време на изпълнение на договора или като последица от него. Бенефициентът не дължи обезщетения или допълнителни плащания извън предвидените по договора, свързани с подобни вреди.
4. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Бенефициентът не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.
5. Изпълнителят не предприема каквито и да са дейности, които могат да го поставят в хипотеза на конфликт на интереси по смисъла на чл. 61 от Регламент 2018/1046 и относимото национално законодателство. При наличие на такъв риск Изпълнителят предприема всички необходими мерки за избягване на конфликт на интереси, и уведомява незабавно Бенефициента относно обстоятелство, което предизвиква или може да предизвика подобен конфликт. Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейния и емоционалния живот, политическата или националната принадлежност, икономически интерес или всякакъв друг пряк или косвен личен интерес, съгласно чл. 61 от Регламент (ЕС, Евратом) 2018/1046 на ЕП и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.
6. Бенефициентът и изпълнителят се задължават да запазят поверителността на всички поверително предоставени документи, информация или други материали за срок не по-малко от пет години, считано от 31 декември след предаването на отчетите от страна на Бенефициента, в които са включени разходите по проекта, за което Бенефициента уведомява изпълнителя;
7. Европейската комисия има право на достъп до всички документи, предоставени на бенефициента, като спазва същите изисквания за поверителност.
8. Бенефициентът е длъжен да направи всичко необходимо за разгласяване на факта, че договора се съфинансира от Европейския съюз. Предприетите мерки трябва да са в съответствие с разпоредбите на Глава III „Видимост, прозрачност и комуникация“ и Приложение IX от Регламент 2021/1060, чл. 36 от Регламент 2021/1057 и в публикуваните материали с изисквания за видимост, прозрачност и комуникация на Единния информационен портал: https://www.eufunds.bg/.
9. Във всички обяви или публикации, свързани с договора, както и на конференции и семинари, Изпълнителят е длъжен да използва емблемата на ЕС, неразделно от надписа „съфинансирано от Европейския съюз“, съгласно изискванията в Приложение IX от Регламент 2021/1060. Ако освен емблемата на ЕС, има изобразени и други логотипи, емблемата на ЕС е най-малко със същия размер, измерен по височина или ширина, като на най-големия от другите логотипи.
10. Изпълнителят е съгласен Управляващия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на договора и максималният му размер.
11. Правото на собственост, ползване на резултатите и закупеното оборудване включително правата на интелектуална и индустриална собственост върху резултатите от договора, докладите и други документи, свързани с него, възникват за Бенефициента.
12. Бенефициентът и Изпълнителят предоставят на Управляващия орган и Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

* Бенефициентът и изпълнителят са длъжни да допускат Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията им или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. Бенефициентът и изпълнителят са длъжни да осигурят наличността на документите в съответствие с изискванията на чл. 82 от Регламент (ЕС) № 2021/1060 на Европейския парламент и на Съвета..
* Изпълнителят е длъжен да допусне Управляващия орган, Счетоводния орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.
* За тази цел Изпълнителят се задължава да предостави на служителите или представителите на Управляващия орган, Счетоводния орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до неговите информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без ущърб на публично-правните им задължения.
* Документите трябва да се съхраняват на достъпно място и да са картотекирани по начин, който улеснява проверката.

1. Изпълнителят гарантира, че правата на Управляващия орган, Счетоводния орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Изпълнителя е международна организация, се прилагат споразумения за проверки, сключени между тази организация и Европейската комисия.
2. Цялата документация по договора се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл. 82 от Регламент (ЕС) № 2021/1060.

**XIV. ЗАКЛЮЧИТЕЛНИ РАЗПОРЕДБИ**

1. Бенефициентът гарантира, че условията, приложими към него по силата на членове 3.23, 3.24, 3.36, 3.37, 3.38, 3.39, 3.40, 3.41, 3.42, 3.43, 3.44, 3.68, 3.69 и 3.70 от Административния договор за предоставяне на БФП по Програма „Развитие на човешките ресурси” 2021-2027 се отнасят и до всички негови Изпълнители.

**Настоящият договор се сключи в два еднообразни екземпляра - по един за всяка от страните по него.**

**БЕНЕФИЦИЕНТ: ............................... ИЗПЪЛНИТЕЛ: ..............................**

Изпълнителен директор: Управител: